
	ΕΛΛΗΝΙΚΗ ΔΗΜΟΚΡΑΤΙΑ
ΝΟΜΟΣ ΗΛΕΙΑΣ
ΔΗΜΟΣ ΑΝΔΡΑΒΙΔΑΣ-ΚΥΛΛΗΝΗΣ


Τμήμα Ανθρώπινου Δυναμικού & Διοικητικής Μέριμνας
	

Λεχαινά, 24/06/2026 
                              

	
	
	
ΠΡΟΣ 
Τη Δημοτική Επιτροπή Δήμου Ανδραβίδας-Κυλλήνης

 




        
 ΘΕΜΑ: Έγκριση πρόσληψης προσωπικού καθαριότητας σχολικών μονάδων με σύμβαση ΙΔΟΧ – Κατανομή εγκριθεισών ανθρωποωρών σε θέσεις προσωπικού μερικής  και πλήρους απασχόλησης για το διδακτικό έτος 2026-2027.

     
        Σε συνέχεια του υπ. αρ. 33390/16-06-2026 εγγράφου του Υπουργείου Εσωτερικών και της υπ. αριθ. πρωτ. ΔΙΠΑΑΔ/Φ. ΕΓΚΡ./54/5775/02-06-2026 απόφασης  των Υπουργών Εθνικής Οικονομίας & Οικονομικών και Εσωτερικών  , ενημερωθήκαμε ότι εγκρίθηκε ο μέγιστος αριθμός των ωρών ημερήσιας απασχόλησης του προσλαμβανόμενου προσωπικού καθαριότητας σχολικών μονάδων με σύμβαση εργασίας Ιδιωτικού Δικαίου Ορισμένου Χρόνου καθώς και ο μέγιστος αριθμός προσλαμβανόμενων ατόμων ανά Δήμο για το διδακτικό έτος 2026-2027. Με το μνημονευθέν έγγραφο ορίζεται:
 « Η πρόσληψη του ανωτέρω προσωπικού θα γίνει σύμφωνα με τα οριζόμενα στην αριθμ. 55472/23-7-2021 Υπουργική Απόφαση «Διαδικασία και κριτήρια για την πρόσληψη προσωπικού καθαριότητας σχολικών μονάδων Πρωτοβάθμιας και Δευτεροβάθμιας Εκπαίδευσης, των Δημόσιων Ινστιτούτων Επαγγελματικής Κατάρτισης (Δ.Ι.Ε.Κ.) και των Σχολείων Δεύτερης Ευκαιρίας (Σ.Δ.Ε.) της Χώρας από τους Δήμους με σύμβαση εργασίας ιδιωτικού Δικαίου Ορισμένου Χρόνου» (ΦΕΚ Β΄3352), η οποία τροποποιήθηκε με την υπ’ αριθ. 41797/23-06-2022 Υπουργική Απόφαση ΦΕΚ Β΄ 3327) για χρονικό διάστημα ίσο με το διδακτικό έτος.
 
 Για την κάλυψη της δαπάνης μισθοδοσίας εξ’ ολοκλήρου από τη χρηματοδότηση του Δήμου από το ΥΠ.ΕΣ. (υπολογιζόμενης με βάση το μέγιστο αριθμό ωρών ημερήσιας απασχόλησης), ο μέγιστος αριθμός των ατόμων που προσλαμβάνονται από το Δήμο  δεν μπορεί να υπερβαίνει τον αριθμό των ατόμων της δεύτερης στήλης του πίνακα και το σύνολο των ωρών απασχόλησής τους, το μέγιστο αριθμό ωρών της πρώτης στήλης (τηρούνται σωρευτικά και τα δύο ανώτατα όρια). Ο Δήμος καθορίζει ελεύθερα τις ώρες ημερήσιας απασχόλησης των ατόμων που προσλαμβάνει, υπό την προϋπόθεση τήρησης των μέγιστων αριθμών που αποτυπώνονται στις δύο (2) στήλες του πίνακα.
Παρέχεται ωστόσο ευχέρεια στο Δήμο, τηρουμένου του μέγιστου αριθμού προσλαμβανομένων ατόμων, να επιλέξει να αυξήσει τις συνολικές ώρες ημερήσιας απασχόλησης του προσλαμβανόμενου προσωπικού του, υπερβαίνοντας το μέγιστο αριθμό ανθρωποωρών ημερήσιας απασχόλησης της ανωτέρω εγκριτικής ΚΥΑ, αλλά στην περίπτωση αυτή η δαπάνη που προκαλείται λόγω της εν λόγω αύξησης θα πρέπει να καλυφθεί από ίδιους  πόρους του Δήμου.

Σύμφωνα με τα οριζόμενα στην αριθμ. 55472/23-7-2021   (Β’3352)   Υπουργική Απόφαση «Διαδικασία και κριτήρια για την πρόσληψη προσωπικού καθαριότητας σχολικών μονάδων Πρωτοβάθμιας και Δευτεροβάθμιας Εκπαίδευσης, των Δημόσιων Ινστιτούτων Επαγγελματικής Κατάρτισης (Δ.Ι.Ε.Κ.) και των Σχολείων Δεύτερης Ευκαιρίας (Σ.Δ.Ε.) της Χώρας από τους Δήμους με σύμβαση εργασίας ιδιωτικού δικαίου ορισμένου χρόνου» όπως ισχύει, και κατόπιν των μεταβολών που έχουν επέλθει εν τω μεταξύ ως προς τις αρμοδιότητες των συλλογικών οργάνων των ΟΤΑ, με απόφαση του οικείου δημοτικού συμβουλίου κατανέμονται οι εγκριθείσες ανθρωποώρες σε θέσεις προσωπικού μερικής ή/και πλήρους απασχόλησης και στη συνέχεια κάθε φορέας τοποθετεί το προσωπικό στα σχολεία μετά την έκδοση των τελικών πινάκων. Ενόψει των ορίων που τίθενται στην εγκριτική ΚΥΑ, με την απόφαση της Δημοτικής Επιτροπής θα πρέπει να καθορίζεται ο αριθμός των προσλαμβανόμενων ατόμων με παράθεση των ωρών ημερήσιας απασχόλησής τους (από τον πολλαπλασιασμό των οποίων προκύπτει η κατανομή των εγκριθέντων   ανθρωποωρών ημερήσιας απασχόλησης) και σε περίπτωση κάλυψης δαπάνης από ίδιους πόρους, η εκτίμηση του ύψους της δαπάνης αυτής τόσο για το τρέχον έτος, όσο και για το έτος 2027.
Θα πρέπει να υπάρξει μέριμνα για την αναμόρφωση του προϋπολογισμού του τρέχοντος έτους, ώστε να αποτυπωθούν σε αυτόν οι ενδεδειγμένες εγγραφές που αντιστοιχούν στο 4μηνο Σεπτεμβρίου-Δεκεμβρίου 2026, με ανάλογες προβλέψεις κατά την κατάρτιση του προϋπολογισμού του επόμενου έτους. Ειδικότερες οδηγίες επί του συγκεκριμένου θέματος έχουν αναρτηθεί στην ενότητα «Συχνές Ερωτήσεις / Απαντήσεις» της ιστοσελίδας του Υπουργείου από την αρμόδια Διεύθυνση Οικονομικών Τ.Α 


Επιπρόσθετα σημειώνεται ότι στο άρθρο 57 του ν.4821/2021 «Εκσυγχρονισμός του Ελληνικού Κτηματολογίου, νέες ψηφιακές υπηρεσίες και ενίσχυση της ψηφιακής διακυβέρνησης» προβλέπεται, μεταξύ άλλων, ότι οι συναφθείσες συμβάσεις για τον καθαρισμό των σχολικών κτιρίων δεν υπάγονται στις διατάξεις του ν.4765/2021 (Α’ 6) και δεν υπόκεινται στους περιορισμούς του άρθρου 6 του π.δ 164/2004, το δε χρονικό διάστημα που προβλέπεται στην παρ.1 του άρθρου 5 του π.δ 164/2004 (Α’ 134) περιορίζεται στους δύο (2) μήνες.

 
 Τέλος επισημαίνεται και πάλι ότι η διαδικασία θα πρέπει να έχει ολοκληρωθεί στις προβλεπόμενες από την ως άνω Υπουργική Απόφαση προθεσμίες προκειμένου το Προσληφθέν , από τους τελικούς πίνακες, προσωπικό να έχει ήδη αναλάβει υπηρεσία με την έναρξη του διδακτικού έτους.

    Με την ανωτέρω απόφαση εγκρίθηκε για το Δήμο Ανδραβίδας-Κυλλήνης  ΜΕΓΙΣΤΟΣ ΑΡΙΘΜΟΣ ΩΡΩΝ ΗΜΕΡΗΣΙΑΣ ΑΠΑΣΧΟΛΗΣΗΣ ( 81) και ΜΕΓΙΣΤΟΣ ΑΡΙΘΜΟΣ ΠΡΟΣΛΑΜΒΑΝΟΜΕΝΩΝ ΑΤΟΜΩΝ     ( 27).


	
	  ΠΥΣ ΔΙΠΑΑΔ/Φ.ΕΓΚΡ./54/5775/02-06-2026

Για το προσωπικό καθαριότητας των ΣΔΙΕΚ και ΣΔΕ αναμένεται σχετική έγκριση απ το Υπουργείο Παιδείας και Θρησκευμάτων και σύμφωνα με ενημέρωση από το Υπουργείο Εσωτερικών θα αντληθεί προσωπικό από τους  πίνακες προσληφθέων που θα προκύψουν από την ανακοίνωση που θα εκδοθεί σύμφωνα με την απόφαση του οργάνου. Για το προσωπικό ΣΔΙΕΚ και ΣΔΕ το κόστος καλύπτεται εξολοκλήρου από του Υπουργείο Παιδείας και Θρησκευμάτων.
     Προκειμένου να προβούμε στην Ανακοίνωση πρόσληψης του εν θέματι προσωπικού με σχέση εργασίας Ιδιωτικού Δικαίου Ορισμένου Χρόνου σε υπηρεσίες καθαρισμού σχολικών μονάδων, προτείνουμε όπως η Δημοτική Επιτροπή αποφασίσει την κατανομή των εγκριθεισών ανθρωποωρών σε θέσεις και τυχόν αύξηση των ωρών απασχόλησης με κάλυψη από ιδίους πόρους.

[bookmark: _Hlk203375017]Προτείνουμε σύμφωνα με τα ανωτέρω την πρόσληψη είκοσι τεσσάρων (24) ατόμων  , δέκα ( 10) ατόμων πλήρους απασχόλησης και δέκα τεσσάρων (14) ατόμων μερικής απασχόλησης σύμφωνα με τον πίνακα κατωτέρω , με πλήρη κάλυψη των 93 ημερήσιων ωρών και με προσαύξηση τριάντα μία (31)  ωρών .Οι ώρες που υπερβαίνουν τον μέγιστο αριθμό ωρών  θα καλυφθούν από ιδίους πόρους με αντίστοιχη αναμόρφωση προϋπολογισμού. 

Τέλος φόρμας

   Το θέμα κρίνεται επείγον, διότι η απόφαση απαιτείται για την έναρξη της διαδικασίας πρόσληψης του προσωπικού και την δυνατότητα να αναλάβει υπηρεσία το προσωπικό πριν την έναρξη του διδακτικού έτους.
      Παρακαλούμε για τη λήψη απόφασης.
Η Δημοτική Επιτροπή  λαμβάνοντας υπόψη :
1. Τις διατάξεις του Ν. 5056/2023.
2. το υπ. αρ. 33390/16-06-2026 έγγραφο  του Υπουργείου Εσωτερικών.
3. Την υπ. αριθ. πρωτ. ΔΙΠΑΑΔ/Φ.ΕΓΚΡ./54/5775/02-06-2026 απόφαση των Υπουργών Εθνικής Οικονομίας & Οικονομικών και Εσωτερικών.
4. Την εισήγηση του τμήματος ανθρώπινου δυναμικού και Δ.Μ.
5. Τις ανάγκες καθαρισμού των σχολικών μονάδων της περιφέρειας του Δήμου.
	
	
	


ΑΠΟΦΑΣΙΖΕΙ


Αποφασίζει την έγκριση της πρόσληψης  τριάντα τριών (33) ατόμων, δέκα ( 10) ατόμων πλήρους απασχόλησης και είκοσι τριών (23) ατόμων μερικής απασχόλησης σύμφωνα με τον πίνακα κατωτέρω, σε συνέχεια του υπ. αρ. 33390/16-06-2026 εγγράφου του Υπουργείου Εσωτερικών και της υπ. αριθ. πρωτ. ΔΙΠΑΑΔ/Φ.ΕΓΚΡ./54/5775/02-06-2026 απόφασης των Υπουργών Εθνικής Οικονομίας & Οικονομικών και Εσωτερικών ,με πλήρη κάλυψη των 99 ημερήσιων ωρών απασχόλησης και επιπλέον σαράντα  (49) ωρών ημερησίως με κάλυψη από ιδίους πόρους.

